Die sneeu wat die afgelope week in die Karoo by Beaufort-Wes geval het, is die meeste sneeu sedert 1981. So sê mnr Hein Rust, hoof van die rampbestuursentrum van die sentrale Karoo-munisipaliteit naby Beaufort-Wes. Hy sê dié dele kry gewoonlik elke jaar sneeu, maar net in die hoogliggende dele soos op die Nuweveldberge.
Beaufort-Wes het verlede jaar tydens die Kerstyd reisigers wat daardeur gery het op pad na vakansie gevra om vyf literbottels water aan die dorp te skenk omdat hulle groot waternood ervaar het.
Volgens Rust moes die N1 tussen Beaufort-Wes en Drie Susters Maandag in ’n stadium gesluit word omdat die pad baie glad was weens die sneeu. Hy sê twee ongelukke het voorgekom, maar dit was nie ernstig nie.
Sowat 18 paaie is in die provinsie toegesneeu. ’n Groot deel van die afgevaardigdes wat dié week die organisasie se jaarlikse kongres sou bywoon, sal nie daar kan uitkom nie. Die organisasie sê ’n groot klomp boere van die distrikte Oueenstown, Barkley-Oos en Jamestown is tans op hul plase vasgekeer.